open-index/open-wikipedia-markdown huggingface dataset:
Marcial García Cereijo

**Marcial García Cereijo**, nado en Piñeira (Taboada) o 21 de febreiro de 1873 e finado en San Salvador de Asma (Chantada) o 15 de febreiro de 1935, foi un sacerdote e xornalista galego.

## Traxectoria 
Estudou nos Seminarios de Ourense e Lugo e licenciouse en teoloxía en Compostela. Foi ordenado sacerdote en 1897. Exerceu como párroco en San Salvador de Asma. Foi promotor dun Sindicato Agrícola na súa parroquia en 1916. Foi redactor de *El Centinela* e colaborou en *Juventud*. Na República foi detido e sancionado en 1932 por censurar desde o púlpito a Lei de Matrimonio Civil.

## Notas 
## Véxase tamén 
### Bibliografía 
*
Rego de Xulián

O **rego de Xulián** ou **río Furada** é un río principal na Mariña Oriental, que desemboca entre as rías de Foz e Ribadeo.

## Curso 
Nace na Pedralba, ó pé do Monte Coroa, a uns 130&nbsp;m de altitude. Discorre pola parroquia de Vilaframil, no concello lucense de Ribadeo, pasa pola aldea de San Xillao, e pola vila de Rinlo, onde desemboca na enseada de Areosa, no mar Cantábrico, entre as puntas da Lapela e do Corno Grande.

## Notas 
## Véxase tamén
### Outros artigos
*Ríos de Galicia
División de Honra B de Rugby 2016-2017

A **tempada 2016-2017 da División de Honra B** é a décimo novena edición da segunda división do rugby en España. Organizada pola Federación Española de Rugby, é por terceiro ano seguido o único nivel intermedio entre a máxima competición nacional, a División de Honra, e as diversas ligas rexionais de cada federación autonómica.

## Formato 
A competición conta con 36 equipos participantes, catro deles filiais de clubs que compiten na División de Honra (Santboiana, El Salvador, Cisneros e Alcobendas). Os 36 equipos están divididos en tres grupos segundo criterios xeográficos, tendo cada grupo 12 equipos.

A liga regular está composta por 22 xornadas, nas que cada equipo xoga contra tódolos rivais do seu grupo dúas veces, unha como anfitrión e outra como visitante. Ó remate da tempada regular levarase a cabo a fase de ascenso, na que terán dereito a competir oito equipos: os dous primeiros equipos de cada grupo e os dous terceiros que teñan máis puntos na liga. A fase de ascenso consiste en eliminatorias directas con encontros de ida e volta (cuartos de final, semifinais e final). O gañador da final será o único equipo que acade o ascenso directo, mentres que o outro equipo finalista aínda terá a oportunidade de ascender nunha eliminatoria de promoción na que se enfrontará ó penúltimo equipo da máxima categoría.
## Fase de liga regular
;Grupo A

;Grupo B

;Grupo C

 Posicións que clasifican para fase de ascenso (1º e 2º).  Posicións que clasifican para fase de ascenso (mellores terceiros).  Posición de promoción de permanencia (11º).   Posición de descenso directo (12º).

**PX** - Partidos xogados**PG** - Partidos gañados**PE** - Partidos empatados**PP** - Partidos perdidos

**PF** - Puntos a favor**PC** - Puntos en contra**BO** - Bonus ofensivos**BD** - Bonus defensivos

## Fase de ascenso
* 

## Véxase tamén
### Ligazóns externas
* Páxina web oficial da Federación Española de Rugby 

### Outros artigos 
* División de Honra de Rugby 2016-2017
* Liga Galega de Rugby 2016-17
Vilamerelle, Vilamerelle, Guntín

**Vilamerelle** é un lugar da parroquia de Vilamerelle, no concello de Guntín, na comarca de Lugo. Segundo o IGE, en 2020 tiña 13 habitantes (8 homes e 5 mulleres).

## Lugares e parroquias 
### Lugares de Vilamerelle 
### Parroquias de Guntín 
## Notas
Frameán

O topónimo **Frameán**, pode referirse a:

;En Galiza
***Frameán**, parroquia do concello de Monterroso;
****Frameán**, lugar de dita parroquia;
***Frameán**, lugar da parroquia de Carballedo, no concello de Carballedo;
***Frameán**, lugar da parroquia de Vilamerelle, no concello de Guntín;
***Frameán**, lugar da parroquia de Castelo, no concello de Taboada.

## Véxase tamén
### Outros artigos
***Framán**, lugar da parroquia de Bugallido, no concello de Ames.
Míriam Ferradáns

**Miriam Ferradáns Ferradás**, nada en Bon (Beluso, Bueu) o 16 de xaneiro de 1982, é unha poeta galega.

## Traxectoria 
[alt=Papeleta do BNG para o Parlamento galego, eleccións xullo 2020.|miniatura|Papeleta do BNG para as [Eleccións ao Parlamento de Galicia de 2020.]]
É graduada social pola Universidade de Vigo e a súa actividade laboral está vinculada ao ensino con adolescentes. Foi concelleira polo Bloque Nacionalista Galego en Bueu (2008-2011), período no que este grupo político era maioritario e durante o cal xestionou a área de promoción económica do Concello. No 2011 deixou a política de xeito activo.
Colabora mensualmente no xornal *Sermos Galiza* desde xaneiro do 2018 e tamén en Nós Diario.

Algúns dos seus poemas foron traducidos ao portugués, alemán, inglés, italiano e mesmo ao finés.

## Obras 
* *Nomes de fume* (2017). Espiral Maior. ISBN 9788494596711.
***Noms de fum* (2019). Edición bilingüe galego-catalán, tradución de Dolors Miquel, por Godall Edicións.
***Nombres de humo* (2020) Edición bilingüe galego-español, tradución de Gonzalo Hermo, por Godall Edicións.
* *Deshabitar unha casa* (2017). Concello de Outes. Edición non venal.
* *Agosto* (2019) Apiario.

## Premios 
* 2012: 3º premio do certame Xuventude Crea co poema "Novecomaoito". 
* 2013: Premio Rosalía de Castro de Cornellà de Llobregat con "Decibel"
* 2014: Premio Rosalía de Castro de Cornellà de Llobregat con "Ruído".
* 2016: Premio Francisco Añón coa plaquette *Deshabitar unha casa.*
* 2016: Premio de poesía Pérez Parallé co poemario *Dos nomes do fume*.
* 2016: 2º premio no Certame Rosalía de Castro de Cornellà de Llobregat. 
* 2016: Gañadora do Premio de poesía Manuel Leiras Pulpeiro por *Do tacto*.
*2016: Premio do Concello de Ames.
*2021: Premio en categoría sénior dos XXIX Xogos Florais María Pita co poema *Corazón de chícharo.*
*2021: Terceiro premio no X Premio de poesía Manuel Leiras Pulpeiro por *Os amantes*.
*2021: Premio Afundación de Xornalismo Fernández del Riego por *Dalias*.
*2023: Premio Lueiro Rey de Xornalismo por *Un maínzo de sal.*
*2024: Embaixadora da Cultura pola Asociación Cultural A Morada de Meiro.

## Notas 
## Véxase tamén 
### Ligazóns externas 
* Entrevista Miriam Ferradáns en Lecturafilia, 12/1/2019.
* Pan Vázquez, Estela. Entrevista en Palavra Comum 16/6/2019.
* "“As familias, para min, son abafantes e extorsionadoras”"  *Sermos Galiza*, 7/8/2019.
* Dopico, Montse (5/5/2017). Miriam Ferradáns: “Somos uns depredadores brutais, en todos os aspectos, e nin nos decatamos”. Praza.gal.
*
Pradedo

O topónimo **Pradedo**, pode referirse a:

;En Galiza
***Pradedo**, lugar da parroquia do Val, no concello de Narón;
***Pradedo de Abaixo**, lugar da parroquia de Vilameá, no concello de Guntín;
***Pradedo de Arriba**, lugar da parroquia de Vilameá, no concello de Guntín.

## Véxase tamén
### Outros artigos
***O Pradeiro**, lugar da parroquia de Berredo, no concello de Agolada;
***Pradelo**, lugar da parroquia de Pedroso, no concello de Narón.
Julio Guerra Díaz-Varela

**Julio Guerra Díaz-Varela** foi un comerciante e político galego.

## Traxectoria 
Comerciante en Chantada. Foi proclamado concelleiro de Chantada en 1895. Formou parte do Partido de concentración democrática que se organizou en Chantada en 1899. Foi nomeado alcalde de Chantada o 1 de xaneiro de 1904. Volveu ser alcalde en 1907, 1908 e 1909.

## Vida persoal 
Foi pai de Carmen Guerra González, que finou en 1928.
## Notas 
## Véxase tamén 
### Ligazóns externas 
* Relación de alcaldes y presidentes de gestoras municipales que figuran en los libros de actas del Ayuntamiento de Chantada en el período de 1901-2011
Ñora

miniatura|*Capsicum annuum* cultivar Ñora inmatura *in situ*.
miniatura|Ñora submadura *in situ*.
miniatura|Sementes soltas.
miniatura|Pementos bólas/ñoras maduros.
miniatura|Ñora secada.
A **ñora** é unha variedade cultivada de pemento (*Capsicum annuum*) tradicional do Levante español, de pequeno tamaño, forma arredondada e pel de cor encarnada, que se utiliza preferentemente desecado ao sol como condimento. Denomínase *bola* en Alacante e Murcia, onde se considera orixinaria. Ten un sabor doce e é moi utilizada na gastronomía do Levante español, especialmente na Rexión de Murcia, a Comunidade Valenciana (Alacante) e en Cataluña.

En Cataluña utilízase tamén en sofritos e arroces, pero sobre todo é o ingrediente principal e característico da salsa romesco, que adereza a típica ensalada *xató* e que combina tan ben con todo tipo de verduras, carnes e peixes que, xunto co allioli, nunca falta nas grelladas catalás. Tamén é o ingrediente característico da salsa de calçots que se prepara nas *calçotades*.

## Notas
Mazaricos (homónimos)

Como topónimo **Mazaricos** pode referirse a:

;En Galiza
***Mazaricos**, concello da comarca do Xallas;
****Mazaricos**, parroquia de dito concello;
*****Mazaricos**, lugar de dita parroquia;

## Véxase tamén
### Outros artigos
Deadpool (filme)

***Deadpool*** é un filme estadounidense de superheroes dirixido por Tim Miller e escrito por Rhett Reese e Paul Wernick que se estreou no 2016. Baséase no personaxe de Marvel Comics do mesmo nome. Está protagonizado por Ryan Reynolds, Morena Baccarin, Ed Skrein, T.J. Miller, Gina Carano, Leslie Uggams e Brianna Hildebrand. En *Deadpool*, o antiheroe Wade Wilson persegue ó home que case destrúe a súa vida.

## Personaxes 
miniatura|280px|dereita|Tim Miller, Reynolds, Baccarin, T. J. Miller, Hildebrand, Skrein e Carano no 2015.
* Ryan Reynolds como Wade Wilson / Deadpool
* Morena Baccarin como Vanessa
* Ed Skrein como Francis Freeman / Ajax
* T. J. Miller como Weasel
* Gina Carano como Angel Dust
* Leslie Uggams como Blind Al
* Brianna Hildebrand como Negasonic Teenage Warhead
* Stefan Kapičić como voz de Colossus
* Karan Soni como Dopinder

## Notas 
## Véxase tamén 
### Outros artigos 
* *Deadpool*
### Ligazóns externas 
* 
* Ficha en BoxOfficeMojo 
* Ficha en RottenTomatoes
Raposo

:*Para a especie de raposo presente en Galicia, véxase **raposo común**. Para outros conceptos referenciados como raposo ou raposa, véxase raposo (homónimos).* 

O **raposo**, **raposa** ou **golpe** é un mamífero carnívoro de pequeno e medio tamaño que pertence a varios xéneros da familia dos cánidos. Os raposos son un pouco máis pequenos que un can doméstico medio, cun cranio achatado, orellas triangulares, un fociño punzante, lixeiramente virado cara a arriba, e unha longa e espesa cola.

Doce especies pertencen ó grupo monofilético do xénero *Vulpes* ou "raposos verdadeiros". Arredor doutras 25 especies vivas ou extintas foron chamadas tamén raposos; estes raposos forman parte do grupo parafilético de raposos de América do Sur, ou do grupo formado polo raposo orelludo, o raposo gris e o raposo gris das illas. Os raposos viven en tódolos continentes, agás na Antártida. A especie máis común e espallada de lonxe é o raposo común (*Vulpes vulpes*) con 47 subespecies recoñecidas. A distribución mundial dos raposos, xunto coa súa reputación de astucia, contribuíu a que estean presentes en moitas culturas de sociedades de todo o mundo.

## Clasificación 
Os cánidos coñecidos como raposos aparecen entre os seguintes xéneros e especies:

## Notas 
## Véxase tamén 
### Ligazóns externas 
* BBC Wales Nature: Fox videos 
* The fox website
Esclerose lateral amiotrófica

A **esclerose lateral amiotrófica** (**ELA**), tamén coñecida como a **enfermidade de Lou Gehrig**, é unha enfermidade específica que causa a morte das neuronas que controlan músculos voluntarios. A definición "enfermidade das neuronas motoras" emprégase para un grupo de condicións da que a ELA é a máis común.

A causa desta enfermidade descoñécese no 90%-95% dos casos. Ó redor da metade dos casos xenéticos débense a un de dous xenes específicos. A diagnose baséase nos sinais e síntomas que presenta a persoa, realizándose probas para desbotar outras causas potenciais. A ventilación non-invasiva pode mellorar a calidade de vida e estendela. A enfermidade adoita aparecer ó redor dos 60 anos de idade, 50 nos casos herdados. aínda que un 10% dos enfermos consegue sobrevivir máis de 10 anos,

O 21 de xuño celébrase o *Día Mundial contra a Esclerose Lateral Amiotrófica*, co obxectivo de visibilizar esta enfermedade e que o 21 de xuño, solsticio de verán, sexa un punto de inflexión na busca da causa e o tratamento da enfermidade.

## Notas
Simón de Sicilia

**Simón de Sicilia**, tamén coñecido como **Simón de Hauteville** (en italiano ''Simone D'Altavilla*), nado en Palermo en 1093 e finado en Mileto, Italia o 28 de setembro de 1105, foi o fillo máis vello e sucesor de Roxerio I de Sicilia, primeiro conde de Sicilia, e da súa terceira esposa Adelaida del Vasto.

## Traxectoria 
Tiña soamente 8 anos cando seu pai faleceu e el herdou o Condado, manténdose durante o seu breve mandato baixo a rexencia da súa nai. Á súa morte (cando contaba tan só con 12 anos de idade) en Mileto, onde foi sepultado na abadía da Santísima Trindade, foi sucedido polo seu irmán Roxerio II de Sicilia, baixo a rexencia da súa nai Adelaida até 1112.

Roxerio, anos máis tarde, converteríase no primeiro rei de Sicilia, cando en 1130 foi investido polo antipapa Anacleto II.

O cronista Alessandro Telesino relata un incidente que tivo lugar durante a infancia de Simón e o seu irmán Roxerio:

*Á maneira que adoitan facer os nenos, estaban xogando a un xogo de moedas e acabaron pelexando. Cando loitaron, cada un cun grupo de rapaces que reuniran, o máis novo, Roxerio, foi o vencedor. Como resultado, burlouse de seu irmán Simón dicindo: «sería moito mellor que eu tivera o honor de gobernar triunfante despois da morte do noso pai en vez de ti. Cando logre facer iso farei de ti un bispo ou incluso o papa de Roma, onde estarás moito mellor»*.

**Antepasados de Simón de Sicilia**

## Notas 
## Véxase tamén 
### Bibliografía 
* Aubé, Pierre (2001): *Roger II de Sicilie*. París: Payot & Rivages. ISBN 2-2288-9414-1.
* Chalandon, Ferdinand (1907): *Histoire de la domination normande en Italie et en Sicile*. París: Librairie Alphose Picard et Fils.
* Curtis, Edmund (1912): *Roger II, King of Sicily''. Nova York & Londres; G. P. Putnam's Sons. 
* Houben, Hubert (2002): *Roger II of Sicily*. Cambridge (Reino Unido): Cambridge University Press. ISBN 0-5216-5573-0.
* Norwich, John Julius (1967): *The Normans in the South (1016-1130)*. Londres: Longmans. ISBN 0-9073-8700-4. 
* Norwich, John Julius (1970): *The Kingdom in the Sun (1130-1194)*. Londres: Longmans. ISBN 0-5821-2735-1.
* Telese Alessandro di (1991): *Ystoria Rogerii regis Sicilie, Calabrie atque Apulie*. Roma: Istituto storico italiano per il Medio Evo. Col. Fonti per la storia d'Italia, nº 112. Ed. de Ludovica De Nava e Dione Clementi. (Texto orixinal en latín, con tradución ao italiano e comentarikos en   inglés).

### Outros artigos 
* Casa de Hauteville
* Reino de Sicilia
* Normandos
* Lista de soberanos de Sicilia e Nápoles

### Ligazóns externas 
* Xenealoxía. Nápoles e Sicilia 01 (1085 - 1166). Dinastía Hauteville
O Cuco de Velle

**Claudio González Añel**, máis coñecido como **O Cuco de Velle**, nado en 1916 na parroquia de Santa Marta de Velle (Ourense) e finado na mesma aldea o 8 de marzo de 1993, foi un taberneiro e músico galego de recoñecida sona.
## Traxectoria
Comezou a súa andaina, nos anos trinta e corenta do século XX, tocando o acordeón polas festas da contorna ourensana, como Luíntra, Vilar de Barrio ou Castro Caldelas. Participou durante cincuenta anos na Coral de Ruada onde foi solista de barítono. A fama chegoulle coa apertura da taberna A Palleira'en Velle, rexentada por el mesmo, onde recibía todos os domingos grandes masas de persoas que se achegaban a degustar unha ración de polbo e unha cunca de viño da propia colleita do Cuco. Alí naceu a Charanga do Cuco de Velle, formación coa que levou a música tradicional por toda Galiza. A charanga estaba composta por doce ou quince compoñentes, que empregaban diversos instrumentos: gaitas, clarinetes, acordeóns, guitarras, tambores, bombos, pandeiretas, cunchas, botellas, etc.

= Homenaxes =
Recibiu varias homenaxes, entre elas unha en vida, en 1988, e outra póstuma en 2005. Na homenaxe do ano 1988 colocóuselle unha placa co nome del a unha rúa da aldea de Velle e no mesmo participaron numerosas autoridades e veciños da aldea. Na homenaxe do ano 2005, que foi organizada pola Comisión de Festas da súa aldea natal, fíxose un certame coas Bandas de Músicas máis importantes da provincia, entre elas as de Vilanova dos Infantes, Celanova e Barbadás.

## Discografía, coa Charanga do Cuco de Velle
* *Na Palleira* (1980, Dial Discos, producido por Suso Vaamonde).
* *San Saturniño*
* *Boa saúde* 1992
**Rosiña*
**A Porcona*
**A La Habana*
**Mamita* 
**San Benitiño*
**Mexunxe*
**Trullada da Vendima*
**O paraugas do Xosé*
## Notas
## Véxase tamén
### Ligazóns externas
* Actuación da Charanga do Cuco de Velle en *Sitio Distinto*.
*A La Hábana
*A Porcona
*Inolvidable Cuco de Velle
*O Cuco de Velle recibirá mañá unha homenaxe cun certame de bandas de música.
*O Cuco de Velle recordaba as súas experiencias como músico dende "A Palleira".
Punta de San Lourenzo

dereita|300px|miniatura|Punta de San Lourenzo.
miniatura|dereita|300px|Mapa da punta de San Lourenzo.
A **punta de San Lourenzo** () é unha longa península que constitúe o extremo oriental da illa de Madeira, ao leste da poboación de Caniçal. Remata no illote do Farol e ten unha lonxitude de arredor de 6 km.
Mandeísmo

190px|miniatura|dereita|O darfash, a cruz mandea.
O **mandeísmo** (do arameo מַנְדַּע, /manda/, "[nós] sabemos") foi unha seita gnóstica que se desenvolveu nos séculos I e II d.C. nas beiras do río Xordán. Despois esta relixión admitiu outros elementos por sincretismo e na actualidade, aínda quedan algúns crentes en certas zonas de Iraq, entre 5000 e 7000, e Irán, xa que as persecucións por parte do integrismo islámico (sobre todo en Iraq) provocaron unha grande emigración e dispersión. Estaba dirixida pola caste sacerdotal dos nasoreanos (nome polo que tamén eran coñecidos). Esta caste sacerdotal divídese en dous tipos, os iniciados ao máis alto nivel denominados *ganzibra* (tesoureiros) e outros con menor rango de iniciación, chamados *tarmidia* (discípulo) e utilizan como lingua litúrxica un dialecto arameo oriental hoxe xa só entendido por sacerdotes. O alfabeto mandeo garda o máis estreito paralelismo coas inscricións elymaicas de Tang-i-Sarwäk en Khuzistán (século II).

## Véxase tamén 
### Bibliografía 
* Charles Harold Dodd: *Interpretación del cuarto evangelio*. Sin lugar: Cristiandad, 2004. ISBN 84-7057-448-5.
Manuel Cedrón Rodríguez

**Manuel Cedrón Rodríguez**, finado en Chantada en 1915, foi un avogado e político galego.

## Traxectoria 
Procurador en Chantada. Foi nomeado alcalde de Chantada por Real Orde en xuño de 1891. Volveu ser alcalde de Chantada en 1898, permanecendo no cargo até marzo de 1901. Foi recadador de Chantada en 1903.

## Notas 
## Véxase tamén 
### Ligazóns externas 
* Relación de alcaldes y presidentes de gestoras municipales que figuran en los libros de actas del Ayuntamiento de Chantada en el período de 1901-2011
Cicada 3301

**Cicada 3301** é o nome dunha enigmática organización que en seis ocasións publicou un conxunto de crebacabezas e xogos de realidade alternativa para recrutar decifradores de códigos do público. O primeiro crebacabezas de Internet comezou o 4 de xaneiro de 2012, e estivo activo arredor dun mes. Unha segunda rolda comezou xusto un ano despois, o 4 de xaneiro de 2013, e a terceira rolda produciuse a través dun chío en Twitter xusto o 4 de xaneiro de 2014. A intención declarada era recrutar "persoas intelixentes", presentando unha serie de crebacabezas que tiñan que ser resoltos, cada un en orde, para pasar ó seguinte. Non houbo crebacabezas publicados o 4 de xaneiro de 2015. Porén, un novo crebacabezas foi publicado en Twitter o 5 de xaneiro de 2016. Os crebacabezas estiveron centrados en seguridade dos datos, criptografía e esteganografía.

Foi chamado "o máis elaborado e misterioso crebacabezas da era de internet" e está considerado como "un dos 5 mellores misterios sen resolver de internet" por *The Washington Post*, e existen moitas especulacións do seu propósito. Entre estas posibles teorías, afírmase que poden ser ferramentas de recrutamento da NSA, CIA, MI6, ou dun cyber grupo mercenario. Outras teorías din que Cicada 3301 é un xogo de realidade alternativa, pero o feito de que ningunha compañía ou individuo tomara o crédito ou tratara de monetizalo, combinado co feito de que ningunha persoa coñecida deu a coñecer que resolvera o crebacabezas, levou á a crer que non o é. Outros din que é administrado por un banco que traballa en criptomoeda.

## Notas 
## Véxase tamén 
* 
* Páxina web
Catedral de Palermo

A **catedral de Palermo** sitúase na cidade homónima en Sicilia (Italia). De forte estilo oriental debido principalmente ao seu patio interior cheo de palmeiras.

Primeiramente foi unha basílica bizantina, sobre a que, en 1185, o arcebispo de Palermo mandou levantar un templo de planta basílica con tres ábsidas. O bispo quería competir coa beleza e poder da catedral de Monreale. A catedral foise reformando ao longo do tempo, con espléndidas melloras, como o pórtico de tres arcos, de influencia aragonesa.

Ten planta de cruz latina, con tres naves divididas por columnas. No interior hai múltiples capelas, entre as que destacan a do Sacramento, por estar decorada con pedras preciosas e lapislázuli e a de Santa Rosalía, onde se atopa a talla da patroa de Palermo.

En xullo de 2015, o conxunto «Palermo árabe-normando e as catedrais de Cefalú e Monreale» foi incluído na lista do patrimonio da Humanidade pola Unesco. A catedral de Palermo é un dos nove bens individuais que comprende a declaración (co IDE 1487-005).

## Notas 
## Véxase tamén 
### Ligazóns externas 
* Catedral de Palermo, páxina web oficial 
* Catedral de Palermo, Palermoviva
República Democrática Federativa de Rusia

A **República Democrática Federativa de Rusia** ( transliteración: *Rossiyskaya Demokraticheskaya Federativnaya Respublika*) foi unha proposta federal forma de goberno de Rusia durante a Revolución Rusa de 1917. Foi formalmente declarada o 19 de xaneiro de 1918 cando a elixida democraticamente Asemblea Constituínte Rusa elaborou e aprobou a "Resolución sobre a forma de goberno de Rusia", declarando a Rusia como unha república federal democrática. Con todo, a Asemblea foi disolta no mesmo día por Comité Executivo Central de Todas As Rusias, converténdose así a República no Estado de menor menor duración na historia.
## Forma do Estado 
Segundo a Constitución, Rusia declarábase como unha república democrática federal. A base fundamental do Estado era a democracia representativa e a federación nacional e oblásts autónomos. Isto contrastaba co proxecto de Constitución decembrista, que propoñía unha monarquía federal de base económica. Por primeira vez, abolíase a estrutura unitaria de Rusia de xeito oficial e o país declarábase como unha federación, marcando así o comezo do período federalista na historia de Rusia.

## Notas
Antonio Noguerol Eyré

**Antonio Noguerol Eyré**, finado en Chantada en abril de 1938, foi un político galego.

## Traxectoria 
Administrador de *La Voz del Agro*. Foi un dos promotores con Daniel Vázquez Campo da Asociación Republicana de Chantada constituída en novembro de 1930. Na II República foi elixido alcalde de Chantada o 1 de xullo de 1931. Procesado con toda a corporación por suposto delito de coacción electoral, foron cesados en setembro. Foi restituído como alcalde o 11 de xullo de 1932. Finou en Chantada a finais de abril de 1938.

## Notas 
## Véxase tamén 
### Ligazóns externas 
* Relación de alcaldes y presidentes de gestoras municipales que figuran en los libros de actas del Ayuntamiento de Chantada en el período de 1901-2011 

* Corporación municipal de Chantada
Big Bang Theory

A expresión inglesa **Big Bang Theory** pode referirse a:
*O **big-bang**, teoría sobre a expansión do universo.
****The Big Bang Theory***, serie de televisión norteamericana.
Antón Estévez Cao

**Antón Estévez Cao**, nado en Ourense, foi un escritor e xornalista galego.

## Traxectoria 
Colaborou en *Eco de Galicia*, na terceira etapa de ''O Tio Marcos d'a Portela* e *El Tea*, do que foi correspondente en Ourense. Publicou poemas en *La Raza*, *El Emigrado*, *Nuevo Támega*, *Hebe*, *La Voz del Agro* e *Faro Villalbés*, e poemas e contos en *Las Riberas del Eo*. Tamén publicou algún artigo na páxina Galicia agrícola y ganadera de *La Voz de Galicia*. En 1919 anunciouse a próxima publicación dun poemario co título *Perfumes d'a miña chola*, que non chegou a ver a luz. En 1921 publicou o poemario *D'a terra*, e en 1928 tiña previsto a edición dun libro de poemas co título *Cantos do vento''.

## Notas 
## Véxase tamén 
### Ligazóns externas 
*Colaboracións de Antonio Estévez Cao na prensa
Vida Gallega (A Habana)

***Vida Gallega*** foi unha revista editada na Habana entre 1938 e 1954.

## Historia e características 
Subtitulada *Órgano oficial de la Sociedad de Beneficencia Naturales de Galicia*, apareceu o 1 de xuño de 1938. Dirixida por Antonio do Campo de la Fuente. Publicación mensual, con algunhas irregularidades. Describía as actividades da institución e publicaba artigos sobre historia, literatura e cultura galega. Entre os seus colaboradores figuraron María Pérez Gago, Antonio Rey, Ramón Fernández Mato, Manuel Carmona, Francisco Marcos Raña, Josefina Camaño, E. Fernández Arrondo, José Rubianes, José Ramón Suárez Castiello, Ramón Marcote Miñarzo, José López Pérez, Mouriño e A. do Campo.

## Véxase tamén 
### Bibliografía 
* 
* 
* 
### Outros artigos 
* *La Vida Gallega en Cuba*
* *Vida Gallega* (Vigo)
Modesto Prieto Camiña

**Modesto Prieto Camiña**, nado en Vigo, foi un escritor, xornalista e pintor galego.

## Traxectoria 
Foi profesor axudante do Instituto Nacional de Segunda Ensinanza de Vigo e membro da Sociedad de Amigos del Arte. Co golpe de Estado do 18 de xullo de 1936 foi depurado, sendo separado do cargo e inhabilitado. Nun intento de escapar das consecuencias do seu pasado político republicano, participou en febreiro de 1937 nun mitin organizado polo SEU no Cine Odeón de Vigo xunto a Jesús Suevos e Ramón González-Alegre. Enrolouse no exército franquista. Colaborou en *Eco de Galicia*, * Vida Gallega*, *Ideal Gallego*, *La Voz del Agro*, *Las Riberas del Eo*, *Vida Gallega* e *Cultura Gallega*. É autor da zarzuela *La princesa del castillo* estreada en Vigo en 1925 e do drama en dous actos *Rosiña*, con José Bremón Sánchez, estreado en febreiro de 1936. Foi un dos fundadores do Sindicato Nacional de Escritores Españoles. Nos anos cincuenta residía en Madrid.

## Notas 
## Véxase tamén 
### Ligazóns externas 
*Colaboracións de Modesto Prieto Camiña na prensa
Kjell Magne Yri

**Kjell Magne Yri**, nado en Hareid o 5 de novembro de 1943 é un sacerdote, lingüista e tradutor noruegués.

## Traxectoria 
Estudou teoloxía na facultade de teoloxía graduándose en 1970.

En 1973 viaxou coa súa familia a Etiopía para servir como sacerdote. Aprendeu amhárico e oromo, e máis tarde traballou na zona sidama, e mentres realizou o seu traballo misioneiro alí traduciu o Novo Testamento ao sidamo  rematando a tradución en 1988 .

En 1989 deixou a Misión Luterana Norueguesa e volveu estudar na Universidade de Oslo, doutorouse en 1996 e desde 2000 é profesor asociado. Desde 2002 a 2007 dirixiu un proxecto de investigación sobre as linguas de Etiopía.

Realizou a súa tese de doutoramente en 1996, publicada en 1998 co título de *My father taught me how to cry, but now I have forgotten. The semantics of religious concepts with an emphasis on meaning, interpretation, and translatability*. Ademais escribiu numerosos artigos de lingüística que apareceron en diversas publicacións especializadas

## Notas
Imago

[miniatura|228px|Última [muda (bioloxía)|muda dunha cicádida na que se orixina un imago alado.]]
En bioloxía, o **imago** é o último estadio polo que pasa un insecto durante a súa metamorfose, que é o seu proceso de crecemento e desenvolvemento. Tamén se chama estadio **imaxinal**, o estadio no que o insecto chega á súa madurez. A fase de imago é a que segue á écdise final dos ínstares inmaturos.

Nos membros dos Ametábolos e Hemimetábolos, nos cales a metamorfose é "incompleta", a écdise final prodúcese despois do último estadio inmaturo ou *ninfa*.
En insectos holometábolos, nos cales hai un estadio pupal, a écdise final segue á emerxencia da pupa, despois do cal a metamorfose é completa, aínda que hai un período prolongado de maduración nalgunhas especies.

O imago é o único estadio durante o cal o insecto é sexualmente maduro e, se este é unha especie alada, ten ás funcionais. Á fase previa onde aínda non é sexualmente maduro chámaselle **subimago**. O imago xeralmente se denomina estadio **adulto**.

Os membros da orde dos Ephemeroptera non teñen estadio de pupa, pero pasan brevemente por un estadio extra alado chamado subimago. Os insectos neste estadio teñen ás funcionais pero non son aínda sexualmente maduros.

## Etimoloxía 
*Imago* en latín significa 'imaxe'. O plural latino é *imagines*, pero úsase xeralmente o plural regular imagos.

## Notas 
## Véxase tamén 
### Outros artigos 
* Disco imaxinal
Christian Casares

**Lars Christian Casares Berg**, nado en Halmstad, Suecia, o 31 de agosto de 1976, é un xornalista galego.

## Traxectoria 
Foi o segundo fillo do ourensán Carlos Casares Mouriño e a sueca Kristina Berg. Licenciado en Filoloxía Inglesa, é membro vitalicio do padroado da Fundación Carlos Casares e delegado en Pontevedra do diario *La Voz de Galicia*, cidade na que reside. 

## Notas 
## Véxase tamén 
### Outros artigos 
*Håkan Olof Casares Berg (irmán)
### Ligazóns externas 
* Orde pola que se clasifica como de interese cultural a Fundación Carlos Casares DOG, 18/9/2012.
Ryan Reynolds

**Ryan Rodney Reynolds**, nado o 23 de outubro de 1976 en Vancouver, é un actor e produtor de cine canadense.

## Traxectoria 
Interpretou a Michael Bergen na serie da ABC *Two Guys and a Girl* (1998–2001), a Billy Simpson na telenovela canadense da YTV *Hillside* (1991), así como varias personaxes de Marvel Comics como Hannibal King en *Blade: Trinity* (2004), Wade Wilson / Weapon XI en *X-Men Origins: Wolverine* (2009) e o protagonista do filme *Deadpool* (2016).

Ademais, tamén fixo o papel de Hal Jordan no filme *Lanterna Verde*. É principalmente coñecido por protagonizar filmes como  ''National Lampoon's Van Wilder*  (2002), *The Amityville Horror* (2005), *Definitely, Maybe* (2008), *The Proposal* (2009), *Buried* (2010), *Mississippi Grind* (2015) e *Woman in Gold'' (2015).

## Filmografía 
### Cinema 
### Televisión 
## Notas 
## Referencias 
## Véxase tamén 
### Ligazóns externas 
*
American Psycho (filme)

***American Psycho*** é un filme estadounidense de terror e comedia negra coescrito e dirixido por Mary Harron que se estreou no 2000. Baséase na novela homónima de Bret Easton Ellis de 1991 . Está protagonizado por Christian Bale, Willem Dafoe, Jared Leto, Josh Lucas, Chloë Sevigny, Samantha Mathis, Cara Seymour, Justin Theroux e Reese Witherspoon.

## Personaxes 
* Christian Bale como Patrick Bateman
* Reese Witherspoon como Evelyn Williams
* Chloë Sevigny como Jean
* Justin Theroux como Timothy Bryce
* Josh Lucas como Craig McDermott
* Bill Sage como David Van Patten
* Matt Ross como Luis Carruthers
* Jared Leto como Paul Allen
* Samantha Mathis como Courtney Rawlinson
* Willem Dafoe como Detective Donald Kimball
* Cara Seymour como Christie
* Guinevere Turner como Elizabeth
* Krista Sutton como Sabrina
* Reg E. Cathey como Al
* Catherine Black como Vanden
* Anthony Lemke como Marcus Halberstram
* Stephen Bogaert como Harold Carnes

## Notas 
## Véxase tamén 
### Outros artigos 
* *American Psycho*
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Air Bud

***Air Bud*** é un filme estadounidense-canadense dirixido por Charles Martin Smith que se estreou en 1997. É o primeiro filme dunha franquía centrada no can Buddy, un golden retriever. O filme foi un éxito de recadación, conseguindo $4 millóns na semana da súa estrea e un total de $27,8 millóns sobre un orzamento de $3 millóns.

## Personaxes 
* Air Buddy como Old Blue/Buddy
* Kevin Zegers como Joshua "Josh" Framm
* Wendy Makkena como Jacqueline "Jackie" Framm
* Bill Cobbs como Adestrador Arthur Chaney
* Michael Jeter como Norman F. "Norm" Snively
* Eric Christmas como Xuíz Cranfield
* Jonas Fredrico como Julius Aster
* Nicola Cavendish como Ms. Pepper
* Brendan Fletcher como Lawrence "Larry" Willingham
* Norman Browning como Buck Willingham
* James Manley como Profesor Plum
* Joseph Lester como Padre Cunningham
* Stephen E. Miller como Adestrador Joseph "Joe" Barker
* Shayn Solberg como Thomas "Tom" Stewart
* Jessibelle Mather e Kati Mather como Andrea Framm
* Snazin Smith como Enfermeira (sen acreditar)

## Notas 
## Véxase tamén 
### Ligazóns externas 
* Páxina oficial  
* 
* Ficha en AllMovie 
* Ficha en RottenTomatoes
Seita dos Asasinos

A **Seita dos Asasinos** (en  *Hashashin*; de *Assassiyun*: “aqueles fieis á fundación") é o nome empregado para referirse ós nizarís medievais. A miúdo descritos como unha orde secreta liderada polo misterioso “Home Vello da Montaña”, os nizarís foron unha seita islámica xurdida no século XI a partir dunha división dentro do ismailismo &ndash; á súa vez unha póla do xiísmo.

Os nizarís supuxeron unha ameaza militar ó Imperio Selxúcida sunní nos seus territorios mediante a captura e a ocupación de moitas fortalezas de montaña ó longo de Persia, e posteriormente Siria, baixo o liderado de Hassan-i Sabbah. Sabbah está considerado como o fundador dos Asasinos, creando o “Estado Nizarí” co Castelo de Alamut como a súa sede. A guerra asimétrica, a guerra psicolóxica e os golpes tácticos eran prácticas habituais entre os hashashin, que preferían chamar ós seus opoñentes á submisión antes que matalos. Na era moderna, a lenda dos asasinos continúa a motivar a insurxencia e as células terroristas a través de Asia Occidental, buscando replicar os métodos e tácticas desenvolvidas polos asasinos.[thumb|Pintura do século XIV sobre o asasinato de [Nizam al-Mulk por un asasino.|esquerda]]Malia que o termo "Asasinos" refírese polo xeral a toda a seita medieval nizarí, de feito só unha clase de acólitos coñecidos como ''fida'i'' realmente se involucraron no traballo de asasinato. Faltos do seu propio exército, os nizarís confiaron neses guerreiros as misións de espionaxe e asasinato de obxectivos inimigos chave, e durante máis de 300&nbsp;anos asasinaron con éxito dous califas, numerosos visires, sultáns e líderes das Cruzadas.

Baixo o liderado do imán Rukn-ud-Din Khurshah, o Estado Nizarí esmoreceu internamente, e foi destruído cando o imán rendeu os castelos ós invasores mongois. As fontes históricas e de pensamento islaimistas deste período desapareceron e a maioría das que aínda se conservan foron escritas polos seus detractores. Moito tempo despois da súa case erradicación, as mencións ós Asasinos foron preservadas en fontes europeas, como os escritos de Marco Polo onde son descritos como asasinos adestrados responsables da eliminación sistemática de figuras rivais.

Os nizarís foron temidos polos cruzados, que se referían a eles colectivamente como “Asasinos”.

## Notas 
## Véxase tamén 
### Bibliografía 
*
*
*
Poseidon (filme)

***Poseidon*** é un filme estadounidense dirixido e coproducido por Wolfgang Petersen que se estreou no 2006. É a terceira adaptación da novela de Paul Gallico *The Poseidon Adventure*. Está protagonizado por Kurt Russell e Josh Lucas. Foi producido e distribuído por Warner Bros. xunto con Virtual Studios. Foi estreado o 12 de maio de 2006, e foi nomeado na 79ª edición dos Oscar ós mellores efectos visuais. *Poseidon* recadou $181&nbsp;674&nbsp;817 en todo o mundo sobre un orzamento de $160 millóns.

## Personaxes 
* Josh Lucas como Dylan Johns
* Kurt Russell como Robert Ramsey
* Jacinda Barrett como Maggie James
* Richard Dreyfuss como Richard Nelson
* Emmy Rossum como Jennifer Ramsey
* Mía Maestro como Elena Morales
* Mike Vogel como Christian Sanders
* Kevin Dillon como Lucky Larry
* Freddy Rodriguez como Marco Valentin
* Jimmy Bennett como Conor James
* Fergie como Gloria
* Andre Braugher como Capitán Michael Bradford
* Kirk B. R. Woller como Oficial Xefe Reynolds
* Gabriel Jarret como Primeiro Oficial Chapman

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Editorial Gredos

**Editorial Gredos** é unha editorial española de carácter privado pertencente desde 2006 ao Grupo RBA e con sede en Madrid, dedicándose á publicación de libros especialmente relacionados coa lexicografía, a filoloxía hispánica e o mundo grecolatino.

## Historia 
Foi fundada en 1944 na que publicaron as maiores autoridades do campo filolóxico e os próceres de numerosas escolas lingüísticas.  A colección completouse e enriqueceu coa aparición de dúas obras cimeiras da lexicografía, o *Diccionario crítico etimológico castellano e hispánico* de Joan Coromines e o *Diccionario de uso del español* de María Moliner. En 1977, creouse a Biblioteca Clásica Gredos.

## Recoñecementos 
En 1996, recibiron o Premio Nacional ó Mellor Labor Editorial Cultural por parte do Ministerio de Cultura.

## Coleccións 
[miniatura|*Diccionario de uso del español* de [María Moliner. Edición de 1990.]]
* Biblioteca Clásica Gredos
* Manuales
* Textos Clásicos
* Biblioteca Estudios Clásicos
* Biblioteca Románica Hispánica
* Biblioteca Lope de Vega
* Escuela Lacaniana de Psicoanálisis
* Diccionarios
* Mente, Salud y Sociedad
* Grandes Obras de la Cultura
* Clásicos Universales de Gredos
* Biblioteca Grandes Pensadores
* Biblioteca Básica Gredos
* Biblioteca de la Nueva Cultura

## Notas 
## Véxase tamén
### Ligazóns externas 
* Editorial Gredos
Sword Art Online

é unha serie de novelas lixeiras escritas por Reki Kawahara, con ilustracións de Abec. Foi adaptado a diversos formatos, entre os que se atopan un anime con dúas temporadas, varios videoxogos e mangas.
## Arcos argumentais 
### Aincrad 
Todo comeza no ano 2022, cando se desenvolve un VRMMORPG (Virtual Reality Massive Multiplayer Online Role Playing Game ) chamado *Sword Art Online*(SAO), no que 10000 xogadores quedan atrapados sen posibilidade de desconectarse. Para poder abandonar este mundo deben lograr superar os cen niveis do xogo, pero morrer no mundo de *Sword Art Online* significa morrer tamén no mundo real. 
Kazuto "Kirito" Kirigaya é un dos xogadores que queda atrapado no xogo, o cal, xunto con Asuna e outros xogadores, intentará chegar ao último nivel. Pero no camiño ao nivel cen atópase co creador de SAO, Akihiko "Heathcliff" Kayaba, o que o levará a un combate que resulta coa derrota de Kayaba e a destrución do mundo de SAO. Antes do fin do xogo, todos os xogadores sobreviventes son regresados á realidade, incluído Kirito.

### Fairy Dance 
Kirito esperta no mundo real, despois de superar SAO, para descubrir que Yuuki Asuna é cativa nutro VRMMORPG, *ALfheim Online* (ALO) xogo sucesor de *Sword Art Online(SAO)*, así como un total de 300 xogadores de SAO que non espertaron. Estes xogadores son parte dun grupo de experimentación nunha investigación secreta e ilegal sobre realidade virtual realizada por Sugou Nobuyuki, "noivo" de Asuna e director da investigación, que mantén a Asuna *online* no mundo de ALO. Kirito decide rescatar Asuna da súa prisión e coa axuda de Suguha "Leafa" Kirigaya (prima/irmá de Kirito) embárcase na misión de derrotar o Rei deste mundo, que non é outro que o mesmo Sugou Nobuyuki, e así volver a estar xuntos con Asuna no mundo real.

### Phantom Bullet 
Este arco ten lugar un ano despois da conclusión SAO cando Kirito recibe unha chamada do investigador Seijirou Kikuoka para falar sobre un estraño caso relacionado co xogo *Gun Gale Online(GGO)*. Un xogador misterioso chamado Death Gun é capaz de matar personaxes no xogo, e, á súa vez, matar ás persoas que os controlan no mundo real. Kirito vai entrar no xogo para investigar como é isto posible. Aquí coñecerá a Shino "Sinon" Asada, que será a súa guía neste novo mundo. De todos os videoxogos do seu estilo este é o máis competitivo, xa que a moeda do xogo pode ser trocado por moeda utilizada no mundo real, levando a profesionais de alto nivel intentar gañar a vida por este medio. Kirito e Sinon entran nunha importante competición en *Gun Gale Online chamada Bullets of Bullets (BoB)*, onde Kirito tentará atopar a Death Gun e descubrir a verdade.

## Notas 
## Véxase tamén 
### Ligazóns externas 
* Sword Art Online sitio web oficial (en xaponés)
Reptilianos

miniatura|200px|Representación artística dun reptiliano xunto a un adulto humano a escala.
Os **reptilianos** son uns supostos humanoides con aspecto de réptil que xogan un destacado papel na fantasía, na ciencia ficción, na ufoloxía e nas teorías da conspiración. A idea dos reptilianos foi popularizada por David Icke, un teórico da conspiración que alega que alieníxenas reptilianos que cambian de forma controlan a Terra, tomando a forma humanoide e gañando poder político para manexar as sociedades humanas. Icke afirmou en varias ocasións que moitos dos líderes mundiais están posuídos polos chamados reptilianos.

## Notas 
## Véxase tamén
Tassos Isaac

**Anastasios "Tassos" Isaac** (en ), nado en 1972 e finado o 11 de agosto de 1996, foi un refuxiado grecochipriota que participou nunha manifestación civil contra a ocupación da parte norte da República de Chipre por parte da Turquía. O obxectivo da manifestación era a marcha completa das tropas turcas da illa, e a devolución ós refuxiados chipriotas os seus fogares. Foi asasinado por un grupo de Lobos Grises na zona neutral das Nacións Unidas en Chipre. Isaac é considerado un heroe nacional en Chipre e en Grecia.

## O funeral e as reaccións 
O funeral fíxose o 14 de agosto de 1996 e foi asistido por milleiros de persoas. As protestas após o funeral levaron ó asasinato do curmán de Isaac, Solomos Solomou.

## Notas 
## Véxase tamén 
### Outros artigos 
* Conflito de Chipre
* Invasión turca de Chipre
Hiram Bingham II

**Hiram Bingham II**, nado en Honolulu o 16 de agosto de 1831  e finado en Baltimore o 25 de outubro de 1908, foi un misioneiro protestante en Hawai e nas illas Gilbert.

## Traxectoria 
Bingham era o sexto fillo do misioneiro Hiram Bingham I (1789–1869) e Sybil Moseley Bingham (1792–1848).  Con dez anos, en 1840, seus pais enviárono aos Estados Unidos coas súas irmás Elizabeth Kaahumanu (1829–1899) e Lydia Bingham (1834–1915) para ir á escola. Estudou en Williston Seminary en Easthampton, Massachusetts e graduouse na Universidade Yale en 1853.

Bingham ordenouse ministro congregacionalista en New Haven, Connecticut o 9 de novembro de 1856. Tras casar a parella realizou a viaxe a Hawai e chegaron a Honolulu o 24 de abril de 1857 predicando o cristianismo enre os hawaianos e mais en varias comunidades das illas do océano Pacífico.

En 1865 volveu brevemente aos Estados Unidos e tras regresar foi ás illas Marquesas, pasou por Micronesia para se instalar en Honolulu en 1868. Bingham foi o primeiro en traducir a Biblia ao kiribiatiano, coa axuda de Moses Kaure, e nesa lingua escribiu varios libros de himnos, esexese e dicionarios, creando a lingua literaria kiribatiana.
## Notas
Ollo da Providencia

[miniatura|200px|O Ollo da Providencia pode verse no envés do [Gran Selo dos Estados Unidos, amosado nun billete de dólar.]]

O **Ollo da Providencia** (ou o **ollo de Deus que todo o ve**) é un símbolo que representa un ollo arrodeado por raios de luz ou gloria polo xeral pechado nun triángulo. Representa o ollo de Deus observando a humanidade (ou divina providencia). Na era moderna, unha representación notable do ollo é o envés do Gran Selo dos Estados Unidos, que aparece no billete de 1 dólar.

## Emprego relixioso 
A asociación do ollo co concepto da divina providencia non xurdiu até ben entrada a Era cristiá, na iconografía do Renacemento europeo, onde foi unha imaxe explícita da Santa Trindade.  Nas representacións do século XVII, o Ollo da Providencia era representado arrodeados por nubes ou raios de sol.

## Outros usos 
### Escudos de armas e selos 
O Ollo da Providencia aparece en moitos escudos de armas e selos oficiais como:
[miniatura|Escudo de [Braslaw, Belarús.]]
* Escudo de armas de Brasłaŭ, Belarús
* Escudo de armas de Kalvarija, Lituania
* Escudo de armas e bandeira de Plungė, Lituania
* Escudo de armas e bandeira de Šiauliai, Lituania
* Escudo de armas de Wilamowice, Polonia
* Selo do estado de Colorado
* Selo da Universidade de Mississippi
* Selo da Universidade de Chile
* Selo da cidade de Kenosha, Wisconsin.

## Notas 
## Véxase tamén 
### Ligazóns externas 
* grand lodge of British columbia and yukon - response to claims of masonic origins of symbol.
* grand lodge of British columbia and yukon - graphics from the kneph.
Akimasa Nakamura

**Akimasa Nakamura** (*中村 彰正*, *Nakamura Akimasa*), nado en 1961 é un astrónomo xaponés.

## Traxectoria 
É un prolífico descubridor de asteroides, traballou no observatorio astronómico de Kuma Kogen nas proximidades da localidade de Kuma, na prefectura de Ehime.

O asteroide 10633 Akimasa (1998 DP1), que orbita entre Marte e Xúpiter, leva o seu nome desde 1999 para coincidir co nacemento de eu fillo.

## Notas
Håkan Casares

**Håkan Olof Casares Berg**, nado en Halmstad, Suecia, en 1974, é un lingüista galego.

## Traxectoria 
Primeiro fillo do ourensán Carlos Casares Mouriño e a sueca Kristina Berg, é doutor en Filoloxía pola Universidade de Vigo e Doutor en Economía pola Universidade de Santiago de Compostela, membro vitalicio e administrador do padroado da Fundación Carlos Casares e vogal do consello de administración da Editorial Galaxia. É membro do consello de redacción da revista *Estudios de Sociolingüística* e coordinador do Observatorio da Cultura Galega do Consello da Cultura Galega. Traballou no Seminario de Sociolingüística da Real Academia Galega e foi colaborador externo do Instituto da Lingua Galega.

## Notas 
## Véxase tamén 
### Outros artigos 
*Lars Christian Casares Berg (irmán)
### Ligazóns externas 
* Orde pola que se clasifica como de interese cultural a Fundación Carlos Casares DOG, 18/9/2012.